
KĖDAINIŲ RAJONO SAVIVALDYBĖS TARYBA

SPRENDIMAS
DĖL PATALPŲ PERDAVIMO ĄŽUOLAIČIŲ BENDRUOMENĖS CENTRUI
		
2021 m. spalio 29 d. Nr. TS-271
Kėdainiai

 	Vadovaudamasi Lietuvos Respublikos vietos savivaldos įstatymo 6 straipsnio 3 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu ir atsižvelgdama į Kėdainių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašą, patvirtintą Kėdainių rajono savivaldybės tarybos 2019 m. spalio 25 d. sprendimu Nr. TS-238 „Dėl Kėdainių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, bei Ąžuolaičių bendruomenės centro 2021 m. rugsėjo 24 d. raštą Nr. 2-1 „Dėl panaudos sutarties pratęsimo“, Kėdainių rajono savivaldybės taryba n u s p r e n d ž i a:
1. Perduoti Ąžuolaičių bendruomenės centrui (kodas 301523679) 10 metų panaudos pagrindais laikinai neatlygintinai valdyti ir naudotis Kėdainių rajono savivaldybei nuosavybės teise priklausančias 115,45 kv. m bendro ploto patalpas (indeksai 1-1–1-3; 1-5–1-9) pastate, plane pažymėtame 1C1p, unikalus numeris 5396-3014-5016, Kėdainių r. sav., Dotnuvos sen., Ąžuolaičių k., Miško g. 20.  Turto panaudojimo paskirtis – tenkinti gyvenamosios vietovės bendruomenės viešuosius poreikius.
	2. Sutikti, kad Ąžuolaičių bendruomenės centras remontuotų panaudos teise valdomą turtą.
3. Įgalioti Kėdainių rajono savivaldybės administracijos Dotnuvos seniūnijos seniūną pasirašyti 1 punkte nurodytų patalpų panaudos sutartį, perdavimo–priėmimo aktą ir informaciją apie sudarytą panaudos sutartį skelbti savivaldybės interneto svetainėje ne vėliau kaip per tris mėnesius nuo sutarties sudarymo dienos.                                 
    Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



Savivaldybės meras					                Valentinas Tamulis

